“อุตุ” เตือนระวัง “พายุหมาอ๊อน” เหนือ-อีสาน ฝนตกหนัก-ลมแรง
กรมอุตุนิยมวิทยา เตือนเหนือ-อีสาน ระวังลมแรง-ฝนเพิ่ม จากผลกระทบทางอ้อม “พายุหมาอ๊อน” 
กรมอุตุนิยมวิทยา เตือนเหนือ-อีสาน ระวังลมแรง-ฝนเพิ่ม จากผลกระทบทางอ้อม “พายุหมาอ๊อน”
24 ส.ค. 2565

ผู้สื่อข่าวรายงานว่า กรมอุตุนิยมวิทยา ออกประกาศเรื่อง “พายุหมาอ๊อน” ฉบับที่ 2 ลงวันที่ 24 ส.ค. 65 โดยระบุว่า เมื่อเวลา 04:00 น. ของวันนี้พายุโซนร้อนกำลังแรง “หมาอ๊อน” บริเวณทะเลจีนใต้ตอนบน มีศูนย์กลางอยู่ที่ละติจูด 18.9 องศาเหนือ ลองจิจูด 118.2 องศาตะวันออก มีความเร็วลมสูงสุดใกล้ศูนย์กลางประมาณ 100 กิโลเมตรต่อชั่วโมง พายุนี้กำลังเคลื่อนตัวทางทิศตะวันตกค่อนทางเหนือเล็กน้อย ด้วยความเร็วประมาณ 25 กิโลเมตรต่อชั่วโมง คาดว่าจะเคลื่อนขึ้นฝั่งบริเวณประเทศจีนตอนใต้ ในวันที่ 25 ส.ค. 65 โดยพายุนี้ไม่ส่งผลกระทบโดยตรงต่อประเทศไทย
โดยล่าสุด พายุฯ นี้ได้เคลื่อนตัวลงสู่ทะเลจีนใต้แล้วอาจแรงขึ้นเป็นพายุโซนร้อนรุนแรงได้ และเคลื่อนตัวเข้าสู่ทางตอนใต้ของประเทศจีนในช่วงวันที่ 25-26 ส.ค.65
อย่างไรก็ตามถึงแม้ศูนย์กลางของพายุจะไม่เคลื่อนเข้าสู่ประเทศไทยโดยตรง แต่อาจจะส่งทางอ้อม โดยทำให้ลมที่พัดตามแนวขอบของพายุ พัดเข้าสู่ศูนย์กลาง มีกำลังแรงขึ้นและมีฝนเพิ่มขึ้นด้วย โดยเริ่มมีฝนทางตะวันออกของภาคเหนือ ทางตอนบนและตะวันออกของภาคอีสานในวันนี้ กับมีลมแรงบางเวลา ต้องเฝ้าระวังและติดตาม